  Удмуртиысь гурт возёсъя министерстволэн пресс-службаез Анжелика Тихонова корреспондент Удмуртиын «Фермерлэн школаяз» («Школа фермера») дышетскыны куриськонъёсты кутыны кутскизы. 30 адямиез сыр лэсьтыны но бакча сиён будэтыны дышетозы. Занятиос Ижкарысь гурт возёсъя кун академиын 23-тӥ куартолэзе кутскозы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Школае ужась фермеръёс но, гурт возёс удысын али гинэ ужбергатыны кутскыны малпасьёс но сюрыны быгато. Ӵектосэ шедён понна конкурсэз ортчоно: эссе гожтоно но презентация яке видеоролик дасяно, кытын ачид, азьланезлы малпанъёс сярысь, кызьы «Фермерлэн школаяз» дышетскон соосты улонэ пыӵатыны юрттоз шуыса верано. Курс куинь толэзь котыр кыстӥськоз. Кылзӥсьёслы туала агротехнологиос, фермер возёсъёслэн ужезъя эрикрадъёс, ужбергатон модельёсын, маркетинг сярысь лекциос лыдӟозы, нош практикае элькунысь валтӥсь гурт возёс огъетъёсы потталозы. Курс пумын котькуд дышетскись аслэсьтыз ужбергатон-планзэ утёз. Школае сюрон понна конкурсэз ортчытон но куриськон келяны форма чӧлсконпусъя поттэмын. Куриськонъёсты 13-тӥ куартолэзёзь shkola-fermer21@izhgsha.ru электрон адресъя яке электрон площадка пыр кутозы. Тодэ вайытом, 2021-тӥ арын Удмуртиын «Фермерлэсь школазэ» 57 егит фермеръёс йылпумъязы. Тегъёс: Удмуртия Ижкар ИжГСХА гуртвозёс гуртвозёсъяминистерство фермеръёс  